
DĖL PIRKIMO DOKUMENTŲ PAAIŠKINIMO

Lietuvos kariuomenės pėstininkų brigados ,,Geležinis vilkas“ Lietuvos didžiojo kunigaikščio Algirdo pėstininkų bataliono sandėlio statybos projekto parengimo paslaugų viešojo pirkimo komisija (toliau – Komisija) Centrinės viešųjų pirkimų informacinės sistemos (toliau – CVP IS) priemonėmis vykdydama „Geležinis vilkas“ Lietuvos didžiojo kunigaikščio Algirdo pėstininkų bataliono sandėlio projektavimo paslaugos taikant BIM“ viešojo pirkimo Nr. 3382745 procedūras iš konkurso dalyvių gavusi prašymus paaiškinti/patikslinti pirkimo dokumentus, atsako sekančiai:
1. Klausimas (ID 267882):
„Prašome patikslinti kokius darbus įsivertinti dėl šio reikalavimo „24.1.7. architektūros kūrinio autoriaus dalyvavimas rengiant statinio projektą;““
1. Atsakymas:
Informuojame, kad architektūros kūrinio autoriaus dalyvavimas apibrėžtas Pirkimo sąlygų 2 priedo „Viešojo pirkimo sutarties projektas“ Specialiosios dalies 14.4 punkte.

2. Klausimas (ID 3382745):
„prašome patikslinti, kokia numatyta suma projektavimui?“
2. Atsakymas:
Informuojame, jog vadovaujantis Lietuvos Respublikos viešųjų pirkimų įstatymo nuostatomis Perkančioji organizacija neturi prievolės viešinti pirkimui suplanuotos lėšų sumos. Atsižvelgiant į tai Komisija priėmė sprendimą vykdant konkursą neskelbti Pirkimui suplanuoto biudžeto vertės.

3. Klausimas (ID 3382745):
„Pirkimo dokumentuose sutarties projekte, pirkimo sąlygose perkamų paslaugų apimtis apima būtinus atlikti tyrimus, projektinių pasiūlymų parengimą ir techninės užduoties techniniam darbo projektui parengimas, tačiau dokumente "1 priedas_2024_10_22_PU_Nr._21VL-62.pdf" 23.2 ir 24.2 punktuose aprašomas techninio darbo projekto parengimas bei pateiktas 4 priedas "Užsakovo reikalavimai statinio informacinio modelio (BIM) rengimui (techninio darbo projekto, statybos ir jos užbaigimo stadijose). Be to, 24.1 punkte aprašyti kiti sutartyje nenumatyti darbai ir paslaugos - statinio projektinių pasiūlymų derinimas su užsakovu, statinio projektinių pasiūlymų viešinimas (esant poreikiui), statinio projektinių pasiūlymų tvirtinimas, statybą leidžiančio dokumento gavimas (esant poreikiui), architektūros kūrinio autoriaus dalyvavimas rengiant statinio projektą. Prašome patikslinti perkamų paslaugų apimtį arba koreguoti dokumento "1 priedas_2024_10_22_PU_Nr._21VL-62.pdf" nuostatas.“
3. Atsakymas:
Informuojame, jog Pirkimo sąlygų 2 priede ir Pirkimo sąlygų 2.5 papunktyje yra detalizuotas pirkimo objektas bei nurodytos paslaugų teikimo apimtis, atsižvelgiant į tai informuojame, jog pirkimo objektą apima būtini atlikti tyrimai (inžineriniai geodeziniai, geologiniai ir geotechniniai ir kt. tyrinėjimai), projektinių pasiūlymų parengimas, techninės užduoties parengimas ir suderinimas. Paaiškiname, jog Pirkimo sąlygų 1 priede yra pateikta papildoma informacija dėl papildomų procedūrų taikymo galimybės ir galimų rizikų įsivertinimo teikiant pasiūlymą.

4. Klausimas (ID 3382745):
„Dokumente "1 priedas_2024_10_22_PU_Nr._21VL-62.pdf" 6 punkte nurodytas didžiausias žmonių skaičius pastate - 44. Ar sanitarinius mazgus reikia numatyti 44 žmonėms?“
4. Atsakymas:
Informuojame, jog sanitarinių mazgų skaičių projektuotojas turi numatyti pagal galimą
lankytojų ir darbuotojų skaičių, vadovaujantis galiojančiais statybos techniniais reglamentais ir higienos normomis.

